Epirus (basa Yunani: Ήπειρος, Ípiros), iku sawijining periphery ing lor-kulon Yunani. Tlatah iki wewatesan karo periphery  Makedonia Kulon lan Thessaly ing sisih wétan, Stereá Elláda (Yunani Tengah) ing sisih kidul, Sagara Ionian lan Kapuloan Ionian ing sisih kulon, lan Albania ing sisih lor. Jembar wewengkon watara 9,200 km² (3,551 mil pasagi). Tlatah iki minangka péranganing region historis Epirus, kang tumpang tindhih karo wewengkon Albania, nanging saiki luwih akèh kang lumebu wewengkon Yunani.

Géografi lan ékologi 
Epirus Yunani, kaya tlatah region sakabèhé, iku ora rata akèh watu lan gunung-gunungé. Akèh-akèhé tlatah iki wujud pagunungan, péranganing Alpen Dinaric. Titik paling dhuwur ing tlatah iki ya iku ing gunung Smolikas, sing dhuwuré 2.637 mèter sadhuwuring sagara. Ing sisih wétan, gunung-gunung Pindus kang dadi "balung geger"é dhataran Yunani misahaké Epirus saka Makedonia lan Thessaly. Mayoritas tlatah Epirus dumunung ing tlatah ilèn angin saka Pindus. Angin saka sagara Ionian njalari tlatah iki nduwé curah udan kang luwih akèh tinimbang tlatah Yunani liyané.

Dhémografi 
Watara 350,000 jiwa manggon ing Epirus. Miturut sensus taun 2001, tlatah iki nduwé populasi kang paling sithik antarané 13 periphery ing Yunani. Bab iki sabagéan amarga prabawa perang kang makaping kaping ing abad angka 20, sarta akèhé pamindhahan sing ndunungi  utawa émigrasi amarga kaanan ékonomi kang abot. Kutha krajan lan kutha gedhé dhéwé ing tlatah iki ya iku Ioannina, papan kang dipanggoni déning mèh saprotelon saka sing ndunungi Epirus. Mayoritas sing ndunungi dumadi saka ètnik Yunani, nanging ing provinsi iki uga ana kumpulan wong-wong kang migunakaké basa Aromania lan basa Albania, ya iku wong-wong kang isih dianggep ètnik Yunani. Yunani ora ngakoni golongan minoritas liyané minoritas Muslim ing Trasia, mulané angèl kanggo ngira-ira cacahing sing ndunungi ètnik Aromania`. 

Miturut riset kang dianakaké déning ahli étnografi Rumania ing taun 1994, sing ndunungi asli Albania wis mèh ilang, lan upaya nemu wong kang omong basa Albania ing tlatah iki pancèn ora kasil . Nanging, dilaporaké yèn ana sawatara penutur basa Albania ing Epirus (cedhak tapel wates karo Albania) kang nganggep klompoké dhéwé minangka Shqiptar ("wong Albania" ing basa Albania).

Owah-owahan tapel wates antara Yunani lan Albania ing taun 1913 minangka anané sawatara désa kang sing ndunungi wong Albania dadi wewengkon Yunani (lan sawatara désa-désa Yunani dadi wewengkon Albania). Sawenèh wong Albania nganggep tlatah iki minangka péranganing region kang diarani Chameria (Thesprotia ing basa Yunani), mauné dipanggoni déning sawijining golongan minoritas, Cham Albanian bebarengan karo mayoritas etnik Yunani (Epirotes). Carita bab pangusiran wong Cham saka Yunani sajeroning Perang sadulur Yunani tansah dadi pasulayan antara Yunani lan Albania.

Pamérangan administratif 

Epirus kapérang dadi papat prefecture (nomoi), kang banjur dipérang manèh sajeroning dēmoi (municipalitas)  utawa koinótētes (kira-kira mèh padha karo shire ing Karajan Manunggal utawa ing Australia).

Prefecture mau antarané:
Thesprotia
Ioannina
Preveza
Arta

Kutha 
Ioannina
Arta
Preveza
Igoumenitsa
Metsovo
Paramythia
Parga
Syvota
Konitsa

Réferènsi

Pranala njaba 
Situs resmi Region Epirus
Sajarah kutha Epirus
Situs resmi Periphery Epirus

Epirus (periphery)
Periphery ing Yunani